Diözese Rottenburg-Stuttgart

S **Bischtum Rauteburg-Stuegert** (*offiziell: Diözese Rottenburg-Stuttgart*, lat.: *Dioecesis Rottenburgensis-Stutgardiensis*) isch e römisch-katholeschi Diözes im wirttebärgische Deil vum Bundesland Bade-Wirttebärg.

## Gschicht
S Bischtum Rauteburg isch anne 1821 dur di päpschtlige Zirkumskriptionsbulle *De salute animarum* un *Provida solersque* as katholischi „Landeschilche“ vum Chenigryych Wirttebärg grindet wore. No dr Yygliderig vu ganze katholische Landstrich in s friejer rein proteschtantisch Herzogtum Wiirtebärg isch des notwändig gsi. Mit dr Yysetzig vum erschte Bischof, em Johann Baptist von Keller, am 20. Mai 1828 isch d Yyrichtig vu dr Diözes abgschlosse gsi.

Dr Sitz vum Bischof isch d Kathedrale z Rauteburg, dr Dom St. Martin. As Konkathedrale dienet d Domchilche St. Eberhard z Stuegert. D Grablegi vu dr Bischef isch sit 1869 i de Chilche z Sülche.

D Zahl vu dr Katholike isch noch em Zwete Wältchrieg sekli aagstige dur d Heimetverdribene.

Anne 1978 isch dr Name vum Bischtum in dr hitig Name *Bistum Rottenburg-Stuttgart* gänderet wore.

## Bischef
* Johann Baptist von Keller (1828–1845)
* Josef von Lipp (1847–1869)
* Karl Joseph von Hefele (1869–1893)
* Wilhelm von Reiser (1893–1898)
* Franz Xaver von Linsenmann (1898–1898)
* Paul Wilhelm Keppler (1898–1926)
* Joannes Baptista Sproll (1927–1949)
* Carl Joseph Leiprecht (1949–1974)
* Georg Moser (1975–1988)
* Walter Kasper (1989–1999)
* Gebhard Fürst (2000–2023)
* Klaus Krämer (2024–heute)

## Bischtumsgliderig
S Bischtum Rauteburg-Stuegert isch e Suffraganbischtum vu Fryybeg un isch in 25 Dekanat (6.&nbsp;April 2008) un 1.039 Gmeine (1.&nbsp;Jänner 2006) glideret. Bis zum 1. Jänner 2008 sin in eme Umstrukturierigsprozäss d Dekanatsgränze an d Landchreisgränze aagliche wore.

### Dekanat
* Allgai-Oberschwobe
* Balinge
* Biberach
* Beblenge
* Calp
* Enge-Ulm
* Esslenge-Nirtenge
* Freidestadt
* Fridrichshafe
* Geppenge-Geislenge
* Hoedna
* Haalbrunn-Neckarsulm
* Haulau
* Ludwigsburg
* Merchedol
* Mihlacker
* Oschtalb
* Rems-Murr
* Reitlenge-Zwiefalte
* Rauteburg
* Rautweil
* Sulge
* Schwäbisch Hall
* Stuegert
* Duttlenge-Spaichenge

### Konkordat
Noch em Artikel 14 vum Ryychskonkordat vu anne 1933, wu bis hite giltet, richte sich d Bsetzig vum Bischofsstuel un d Zämmesetzig vum Domkapitel no dr Reglige vum Badische Konkordat us em Johr 1932.

## Chilchligi Yyrichtige
* Bischefligs Jugedamt & BDKJ Diözesanverband Wernau
* Jugedstiftig just
* Minischtrantereferat
* Stiftigsforum in dr Diözes Rauteburg-Stuegert

### Bildigsyyrichtige
D Diözes Rauteburg-Stuegert unterhaltet vier Internat un e baar Schuele.

Internat:
* Internat "Maria Hilf" z Bad Mergentheim
* Internat Kolleg St. Josef z Enge
* Internat Konvikt Rautweil z Rautweil
* Musischs Internat Martinihuus z Rauteburg

Uuswahl vu Schuele:
* Ambrosianum Dibenge
* Albertus-Magnus-Gymnasium Stuegert
* Katholischs Frejs Bildigszäntrum St. Kilian Heilbrunn
* Katholischs Frejs Gymnasium St. Meinrad z Rauteburg

### Prieschterseminar
Z Dibenge unterhaltet d Diözes e Theologekonvikt, s Wilhelmsstift, wu d Prieschteramtskandidate in ihrem Theologii-Studium an dr Universitet Dibenge din wohne. S Wilhelmsstift lyt in dr Nechi vu dr St. Johanneschilche un vum Theologicum. Abituriente ohni Känntnis in Hebräisch, Altgriechisch un Latynisch, wu s fir s Studium brucht, absolviere vor em Studium zwei Sprochesemeschter im Ambrosianum Dibenge. Di paschtoral Uusbildig, wu an s Studium aaschließt, erfolgt im Prieschterseminar z Rauteburg.

### Katholischi Verwaltigszäntre
Di Katholische Verwaltigszäntre sin in dr Diözes Rauteburg-Stuegert bildet wore go di chilchlig Verwaltig kompakter organisiere. Di katholische Verwaltigszäntre sin dur d Zämmefierig vu dr Ufgabe vu dr Gsamtchilchefpläg un dr Aktuariat bildet.

Dodermit ibernimmt e katholisch Verwaltigszäntrum d Ufgab vu dr fachlige Berotig un Betrejig vu allne Chilchegmeine in eme Dekanat (friejer d Ufgab vum Aktuariat), derzue au no di ganz Verwaltig vun ere Gsamtchilchegmei.

In dr Diözes Rauteburg-Stuegert sin bis hite (Stand: 2009) die katholische Verwaltigszäntre bildet wore:

* Katholischs Verwaltigszäntrum Albstadt
* Katholischs Verwaltigszäntrum Biberach
* Katholischs Verwaltigszäntrum Friedrichshafe
* Katholischs Verwaltigszäntrum Heilbrunn
* Katholischs Verwaltigszäntrum Schwäbisch Gmünd
* Katholischs Verwaltigszäntrum Reitlenge
* Katholischs Verwaltigszäntrum Dibenge

## Wichtigi Chilche
* Dom St. Martin z Rauteburg
* Konkathedrale: Domchilche St. Eberhard z Stuegert
* Stiftschilche St. Nikolaus (Comburg) z Schwäbisch Hall
* Heilig-Chryz-Minschter z Schwäbisch Gmünd

## Bischtumspatron
* Martin vo Tours

## Weblink

* Internetsyte vu dr Diözes Rauteburg-Stuegert
* Stiftigsforum in dr Diözes Rauteburg-Stuegert
* Jugedstiftig vu dr Diözes Rauteburg-Stuegert
* Stiftig Katholischi Freji Schuel vu dr Diözes Rauteburg-Stuegert
* Yytrag uf ''catholic-hierarchy.org'' (Änglisch)